Ο οικοδεσπότης Κος Φίλιππος και η σύζυγός του Κα Κούλα ήταν πραγματικά εξαίρετοι και πάρα πολύ φιλόξενοι. Οι μαρμελάδες της Κας Κούλας ήταν καταπληκτικές και σε πολύ μεγάλη ποσότητα. Επίσης στο ψυγείο υπήρχαν φρούτα. Κάθε δε ημέρα ο Κος Φίλιππος μας έφερνε φρέσκα σύκα, η δε Κα Κούλα μας έφερε φρέσκα ντόπια αυγά. Επίσης είχαν λάδι, αλάτι, πιπέρι κ..π. Στο δε εστιατόριο της Κας Άννας (αδελφής της Κας Κούλας), που είναι πολύ κοντά στο σπίτι, φάγαμε καταπληκτικά μπιφτέκια και μαγειρευτά φαγητά. Το σπίτι ήταν παραδοσιακό, με όλη την έννοια του όρου και είχε πάρα πολύ ωραία παραδοσιακά έπιπλα και πολλά κεντήματα. Ήταν πολύ άνετο, είχε πολύ μεγάλο μπάνιο με πλυντήριο ρούχων, ήταν πάρα πολύ δροσερό (είχε τοίχους πάχους ενός μέτρου περίπου) και ένα πολύ ευχάριστο μικρό κήπο με πολύ ωραία λουλούδια, όπου τρώγαμε το πρωινό μας και πίναμε το τσάϊ μας το απόγευμα. Δίπλα δε στο σπίτι υπάρχει ένας πύργος. Το Χωριό, παραδοσιακό, δεν απείχε πολύ από το Χαλκί, όπου πηγαίναμε με τα πόδια. Η τοποθεσία του, στη κεντρική Νάξο, διευκολύνει πολύ όποιον θέλει να ανακαλύψει τη Βυζαντινή Νάξο με τις καταπληκτικές της εκκλησίες. Για όλους τους παραπάνω λόγους Προτείνουμε ανεπιφύλακτα διαμονή στο σπίτι του κ. Φίλιππου.